ToekomsVenster: Die bediening van versoeninghttps://rak2.spens.co.za/radio/2016/515.mp3 Foto: Didgeman/Pixabay.com Geslag na geslag prys wat U doen en vertel van u magtige dade. – Psalm 145:4 As daar iets is wat my kan laat wakker lê, is dit die gedagte dat komende geslagte ŉ ontwrigte toekoms kan hê in ons mooi land tensy daar ŉ paar dramatiese veranderinge kom. Veranderinge wat veral te doen het met die wyse waarop ons met mekaar saamleef, soos in die verhoudinge tussen mense. Pas is weer gewag gemaak van die onversoenlikheid in ons samelewing. Die Instituut vir Versoening en Geregtigheid het pas weer aangedui dat vertroue onder mense laag meet in Suid-Afrika. Dit alles is die werk van God. Hy het ons deur Christus met Homself versoen en aan ons die bediening van die versoening toevertrou. Die boodskap van versoening bestaan daarin dat God deur Christus die wêreld met Homself versoen het en die mense hul oortredinge nie toereken nie. Die boodskap van versoening het Hy aan ons toevertrou. Lees gerus 2 Korintiërs 5:18-19. In sy rekonsiliasiebarometer (2015) meld die Instituut vir Versoening en Geregtigheid dat 63,3% van alle Suid-Afrikaners min of geen vertroue het in landgenote wat tot ander rassegroepe behoort nie.